cyanic-selkie/wikianc huggingface dataset:
ஜுராசிக் பார்க்
1990 ஆம் ஆண்டில் அமெரிக்க எழுத்தாளர் மைக்கேல் கிரைட்டன் எழுதிய ஒரு புதினம் வெளியாகும் முன்பே அதன் உரிமைகளை யுனிவர்சல் ஸ்டுடியோஸும் அம்ப்ளின் என்டர்டெயின்மென்டும் வாங்கியபோது இக்குழுமம் தொடங்கியது. இப்புதினமும் ஸ்டீவன் ஸ்பில்பேர்க்கின் திரைப்படத் தழுவலும் வெற்றிகரமாக அமைந்தன. இத் திரைப்படம் 2013-இல் முப்பரிமாண வடிவிலும் வெளியானது. 2018 -இல், அமெரிக்கக் காங்கிரசு நூலகம், இப் படத்தை  "பண்பாட்டு, வரலாற்று அழகியல் முக்கியத்துவம் வாய்ந்தது" என்ற அடிப்படையில்  அமெரிக்காவின் தேசிய திரைப்படப் பதிவேட்டில் பாதுகாப்பதற்காகத் தேர்ந்தெடுத்தது.
இவற்றின் தொடர்ச்சிகளாக 1995-இல் ஒரு புதினமும் 1997-இல் ஒரு திரைப்படமும் வெளியாயின. இதன்பின் வந்த ஜுராசிக் பார்க் III முதலான படங்கள், கிரைட்டன் புதினங்களின் நேரடித் தழுவல்கள் அல்ல.
நான்காவதாக ஜுராசிக் வேர்ல்ட் என்ற படம் 2005-இல் வெளியாகவிருந்தது. எனினும் பலமுறை தடைபட்டபின் 2015 ஜூனில் வெளியானது. இது, தன் துவக்க வார இறுதியில் உலகளவில் $ 50 கோடி ஈட்டிய முதல் படம் என்ற பெருமையைப் பெற்றது. மேலும் திரையரங்குகளில் மொத்தமாக $ 160 கோடி ஈட்டி அச்சமயத்தில் அதிக வருவாய் ஈட்டிய மூன்றாம் படமாகவும் 2015-இல் அதிக வருவாய் ஈட்டிய இரண்டாம் படமாகவும் ஆனது. பணவீக்க சரிசெய்தல் படி பார்த்தால் இப் படம் ஜுராசிக் பார்க்-குக்கு அடுத்து இக் குழுமத்திலேயே அதிக வருவாய் ஈட்டிய இரண்டாம் படமாக உள்ளது. இதன்பின் இக்குழுமம் ஜுராசிக் வேர்ல்ட் என்றே அழைக்கப்படுகிறது. ஐந்தாவதாக ஜுராசிக் வேர்ல்ட்: ஃபாலன் கிங்டம் என்ற படம் 2018-இல் வெளியானது. இது உலகளவில் $130 கோடிக்குமேல் ஈட்டி $100 கோடியைக் கடந்த மூன்றாவது ஜுராசிக் திரைப்படமாகவும், 2018-இல் அதிக வருவாய் ஈட்டிய மூன்றாம் படமாகவும், தற்போதுவரை அதிக வருவாய் ஈட்டிய 13-ஆம் படமாகவும் உள்ளது. ஆறாவதாக ஜுராசிக் வேர்ல்ட் டொமினியன் என்ற படம் ஜூன் 10, 2022 அன்று வெளியானது.
இக் குழுமத்திலுள்ள திரைப்படங்களை அடிப்படையாகக் கொண்டு  எண்ணற்ற நிகழ்பட ஆட்டங்களும் வரைகதைகளும் (comics) வெளியாகியுள்ளன. உலகெங்கும் உள்ள யுனிவர்சல் கருப்பொருள் பூங்காக்களில் இவற்றின் அடிப்படையிலான நீர் சவாரிகளும் திறக்கப்பட்டுள்ளன. 2000-ஆம் ஆண்டு நிலவரப்படி இக்குழுமம் $ 500 கோடி வருவாய் ஈட்டி சாதனை படைத்துள்ளது. பல அசைவூட்டப் படங்களை லெகோ நிறுவனம் வெளியிட்டுள்ளது. நெட்ஃபிளிக்ஸ், ட்ரீம்வொர்க்ஸ் அனிமேஷன் ஆகியன 'ஜுராசிக் வேர்ல்ட்: கேம்ப் கிரடெஷியஸ்' என்ற அசைவூட்டக் குறும்படத் தொடரை செப்டம்பர் 18, 2020 அன்று வெளியிட்டன.
முகவுரையும் தொன்மாக்களும்
ஜுராசிக் பார்க் குழுமமானது, மனிதர்களுக்கு அழிவை ஏற்படுத்தும் தொன்மாக்கள் (மரபணுப் பொறியியல் வழியே படியெடுக்கப்பட்டவை) பற்றிப் பேசுகிறது. இக் கதையின் முதன்மைக் களம்,   நடு அமெரிக்காவுக்கு மேற்கே பசிபிக் பெருங்கடலில் அமைந்துள்ள தீவுகள். எனினும் தொன்மாக்கள் அமெரிக்க நிலப்பரப்பு உட்பட உலகம் முழுவதும் இடம்பெயர்வதை ஜுராசிக் வேர்ல்ட்: ஃபாலன் கிங்டம் (2018) பேசுகிறது.
பெரும்பாலும் அனிமேட்ரானிக்ஸ் மற்றும் கணினியுருப்படம் வழியே தொன்மாக்களை மீளுருவாக்கிய வகையில் இத் திரைப்படத் தொடர் கவனம் பெற்றுள்ளது. முதல் படம், தொல்லுயிரியல் துறையில் கூடுதல் ஆவலை ஈர்த்ததுடன் புதிய காட்சிப்படுத்தல் வழியே தொன்மாக்கள் குறித்த பொதுப் பார்வையை மாற்றியது. பிந்தைய படங்கள் தொல்லுயிரியல் உண்மைகளைப் புறந்தள்ளியமை விமர்சிக்கப்பட்டது. ஜுராசிக் வேர்ல்ட் டொமினியன் (2022), அண்மைக் கண்டறிதல்களுக்கு ஏற்ப இறகுகள் கொண்ட தொன்மாக்களை அறிமுகப்படுத்தியுள்ளது.
இன்-ஜென்
இன்-ஜென் (International Genetic Technologies, Inc) (InGen) என்பது அமெரிக்காவின் கலிபோர்னியா மாநிலத்திலுள்ள பாலோ ஆல்ட்டோ நகரில் தலைமையிடத்தையும் ஐரோப்பாவில் ஒரு கிளையையும் கொண்டிருந்த (கற்பனை) நிறுவனமாகும். எனினும், அதன் பெரும்பாலான ஆய்வுகள் கோஸ்ட்டா ரிக்கா நாட்டு (கற்பனை) தீவுகளான ஈஸ்லா நுப்லார், ஈஸ்லா சோர்னா ஆகிய இடங்களிலேயே நடைபெற்றன. முதல் புதினத்தின் துவக்கத்தில் இன்-ஜென், 1980கள் காலகட்ட மரபியல் தொடக்கநிலை நிறுவனங்களுள் ஒன்றாகவே காட்டப்படுகிறது. எனினும் அப் புதினம் மற்றும் படத்தின் நிகழ்வுகள், மெசோசோயிக் ஊழியைச் சேர்ந்த தொன்மாக்கள் முதல் பத்தொன்பதாம் நூற்றாண்டைச் சேர்ந்த குவாகா வரையான பல்வகை உயிரினங்களை (அக்காலங்களில் அம்பர் பிசினில் மாட்டிய கொசுக்களின் உடலில் இருந்த அவற்றின் குருதியைக் கொண்டு) படியெடுக்கும் முறையை இன்-ஜென் கண்டறிந்ததாகக் கூறுகின்றன.
இன்-ஜென், முதல் புதினத்தில் ஜுராசிக் பார்க் பூங்காவை நடத்தும் நிறுவனமாக நிறுவப்பட்டது. ஆனால் கதைசொல்லலில் எளிமை வேண்டி முதல் படம், ஜுராசிக் பார்க் என்ற வணிகக் குறியீட்டை மட்டுமே வலியுறுத்தியது. InGen என்ற பெயர் படத்தில் கணினித் திரைகள், சுழலிறகிகள் போன்றவற்றில் தெரிந்தாலும் ஒருபோதும் குறிப்பிட்டுப் பேசப்படவில்லை. இன்-ஜென்னின் நிறுவன அடையாளம் இரண்டாம் படத்தில் முதன்மை பெறுகிறது. ஜுராசிக் வேர்ல்ட் (2015) காலகட்டத்தில் இன்-ஜென் மற்றும் அதன் அறிவுசார் சொத்துகள் அனைத்தும் மஸ்ரானி குழுமத்தால் (Masrani Global Corporation) வாங்கப்படுகின்றன.
Beacham's Encyclopedia of Popular Fiction என்ற நூல், இன்-ஜென்னைப் பிற தீய நிறுவனங்களுடன் ஒப்பிடத்தக்கதெனக் கூறுகிறது. பிற தரவுகள், டி.ரெக்ஸ் குட்டியை இன்-ஜென் பெறும் நிகழ்வை கிங் காங் படத்தின் மறை குறிப்பாகக் கருதுகின்றனர். இன்-ஜென்னை ஜான் கிரிஷாம்மின் த ஃபெர்ம் புதினத்தில் வரும் நிறுவனத்தைப் போலவே தீர்மானமான கமுக்கத்தன்மை வாய்ந்தது என்கிறார் கென் கெல்டர்.
பயோசின்
புதினங்கள் கூறுவதுபடி பயோசின் கார்ப்பரேஷன் (Biosyn Corporation அல்லது சுருக்கமாக பயோசின் - Biosyn) என்பது இன்-ஜென்னின் போட்டி நிறுவனம். இது தன் தொழில்துறை உளவு நடவடிக்கைகளை முன்னிட்டு சர்ச்சைகளுக்குப் பெயர்பெற்றது. முதல் படத்தில், இன்ஜென்னிடம் உள்ள தொன்மாக்களின் மரபணுக்களை வேட்டை மற்றும் மருந்தியல் ஆய்வுகளுக்குப் பயன்படுத்தும் நோக்கில் இந்நிறுவனம் கைப்பற்ற எண்ணுகிறது.
பயோசின் ஜெனடிக்ஸ் (Biosyn Genetics) என்ற நிறுவனம், ஜுராசிக் வேர்ல்ட் டொமினியன் (2022) திரைப்படத்தில் அறிமுகமாகிறது. முதல் படத்தில் சாதாரண ஊழியராக இருந்த லூயிஸ் டாட்ஜ்சன் இப்போது இந்நிறுவனத்தின் முதன்மைச் செயல் அலுவலர் (CEO) ஆகிறார்.
ஈஸ்லா நுப்லார்
இத் தீவு ஜுராசிக் பார்க் புதினம் மற்றும் முதலாம், நான்காம், ஐந்தாம் படங்களின் கதைக்களமாக உள்ளது. புதினத்தின்படி, இத் தீவின் பெயர், ஸ்பானிய மொழியில் ""முகில் சூழ்ந்த தீவு" எனப் பொருள்படும். இவ் வெப்பமண்டலத் தீவானது கோஸ்ட்டா ரிக்கா நாட்டின் மேற்கே 120 மைல் தொலைவில் அமைந்துள்ளது. முதல் புதினம் மற்றும் படத்தின்படி, இங்கு அமையவிருந்த தொன்மா கருப்பொருள் பூங்கா, அதன் விலங்குகள் தப்பியமையால் கைவிடப்பட்டது. முதல் புதினத்தில், கோஸ்ட்டா ரிக்க அரசு இத் தீவைப் பாதுகாப்பற்றது என அறிவித்து அதை நாபாம் கொண்டு அழிக்கிறது. எனினும் திரைக்கதையின்படி இத் தீவு ஜுராசிக் வேர்ல்ட் முத்தொகுதி வரை காண்பிக்கப்படுகிறது.
ஜுராசிக் வேர்ல்ட் படத்தில், மஸ்ரானி குளோபல் கார்ப்பரேஷன் இங்கு ஒரு கருப்பொருள் பூங்காவைத் திறக்கிறது. எனினும் கதையின் இறுதியில் மீண்டும் தொன்மாக்கள் இத் தீவை மேற்கொள்கின்றன.ஜுராசிக் வேர்ல்ட்: ஃபாலன் கிங்டம் படத்தில், இத் தீவிலிருந்த ஒரு எரிமலை வெடித்து முழுத் தீவையும் அழிக்கிறது.
ஈஸ்லா சோர்னா
ஈஸ்லா நுப்லாருக்குத் தென்மேற்கே 87 மைல்கள் தொலைவிலும், கோஸ்டா ரிக்காவுக்கு மேற்கே 207 மைல்கள் தொலைவிலும் அமைந்துள்ளது ஈஸ்லா சோர்னா. லாஸ் சின்கோ மியூர்டெஸ் ( Las Cinco Muertes - ஐந்து சாவுகள்) என்றழைக்கப்படும் ஐந்து தீவுகள் அடங்கிய சங்கிலியின் ஒரு பகுதியாக ஈஸ்லா சோர்னா உள்ளது, பிற தீவுகள் கதையில் வரவில்லை. Site B எனவும் அறியப்படும் ஈஸ்லா சோர்னா, த லொஸ்ட் வேர்ல்ட் புதினம் மற்றும் இரண்டாம் மூன்றாம் படங்களின் கதைக்களமாக உள்ளது. ஈஸ்லா நுப்லாரை விடப் பெரியதான இங்கு வெப்பமண்டலம், உயர்நில வெப்பமண்டலம் மற்றும் மிதவெப்ப மழைக்காடுகள் உள்ளிட்ட பல்வேறு காலநிலைகள் உள்ளன.
இன்ஜென் அதன் தொன்மா ஆராய்ச்சியின் பெரும்பகுதியை நடத்தியதும், தொன்மாக்கள் உருவாக்கப்பட்டுப் பின் ஈஸ்லா நுப்லாருக்குக் கொண்டுசெல்லப்பட்டதும் இங்கிருந்துதான். இரண்டாம் படத்தின் முடிவில், தொன்மா உயிரியல் காப்பகமாக ஈஸ்லா சோர்னா அறிவிக்கப்படுகிறது. நான்காம், ஐந்தாம் படங்கள் இத் தீவின் நிலையைக் குறிப்பிடவில்லை. எனினும் ஐந்தாம் படத்துக்கான ஒரு விளம்பர வலைப்பக்கத்தில், சட்டவிரோதமாகப் படியெடுக்கப்பட்ட விலங்குகள் அங்கு அறிமுகப்படுத்தப்பட்ட பின்னர் தீவின் சூழல் மண்டலம் சீர்கெட்டதாகக்  குறிப்பிடப்பட்டுள்ளது. எஞ்சிய தொன்மாக்கள் ஈஸ்லா நுப்லாரில் அமைக்கப்பட்ட ஜுராசிக் வேர்ல்ட் கருப்பொருள் பூங்காவுக்குக் கொண்டுசெல்லப்பட்டன.
ஜுராசிக் வேர்ல்ட் டொமினியன் படத்தில், ஈஸ்லா சோர்னாவைச் சேர்ந்த இரு வளர்ந்த டி-ரெக்ஸ்கள், ஈஸ்லா நுப்லாரில் இருந்து வந்த மற்றொரு டி-ரெக்சை எதிர்கொள்கின்றன. அதே படத்தில், இரு தீவுகளின் தொன்மாக்களும் பயோசின் நிறுவனத்துக்குச் சொந்தமான பள்ளத்தாக்கிற்கு இடமாற்றம் செய்யப்பட்டுள்ளதாக ராம்சே கோல் என்ற கதைமாந்தர் குறிப்பிடுகிறார். மெய்ஸி லாக்வுட்டுக்கு ஹென்றி வூ காண்பிக்கும் 1986 ஆம் ஆண்டைச் சேர்ந்த காணொளியில் இத்  தீவு தோன்றுகிறது.
மேற்கோள்கள்
பகுப்பு:ஆங்கிலத் திரைப்படங்கள் பகுப்பு:அமெரிக்க திரைப்படத் தொடர்கள் பகுப்பு:சண்டை திரைப்படத் தொடர்கள் பகுப்பு:அறிபுனைத் திரைப்படத் தொடர்கள் பகுப்பு:கற்பனை திரைப்படத் தொடர்கள் *
சந்தானம்
சந்தானம் என்ற தலைப்பில் உள்ள கட்டுரைகள்:
தீபக் மிசுரா
தீபக் மிசுரா (Dipak Misra)(பிறப்பு: அக்டோபர் 3, 1953) என்பவர் இந்தியாவின் 45வது தலைமை நீதிபதியாக பணியாற்றியவர் ஆவார். இவர் 28 ஆகத்து 2017 முதல் 2 அக்டோபர் 2018 வரை தலைமை நீதிபதியாகப் பணியாற்றினார். மிசுரா, பாட்னா மற்றும் தில்லி உயர் நீதிமன்றங்களின் முன்னாள் தலைமை நீதிபதியாகவும் இருந்துள்ளார். இவர் 1990 முதல் 1991 வரை 21வது தலைமை நீதிபதியாக இருந்த நீதிபதி ரங்கநாத் மிஸ்ராவின் மருமகன் ஆவார்.
பணி
மிசுரா 14 பிப்ரவரி 1977-ல் வழக்கறிஞராகப் பணியில் சேர்ந்தார். ஒரிசா உயர் நீதிமன்றம் மற்றும் சேவை தீர்ப்பாயத்தில் பயிற்சி பெற்றார். 1996ஆம் ஆண்டு ஒரிசா உயர் நீதிமன்றத்தின் கூடுதல் நீதிபதியாக முதலில் நியமிக்கப்பட்டார். அடுத்த ஆண்டில், மத்தியப் பிரதேச உயர் நீதிமன்றத்திற்கு மாற்றப்பட்டார். அங்கு இவர் 19 திசம்பர் 1997-ல் நிரந்தர நீதிபதியாக நியமிக்கப்பட்டார். திசம்பர் 2009-ல், இவர் பாட்னா உயர் நீதிமன்றத்தின் தலைமை நீதிபதியாக நியமிக்கப்பட்டார். இங்கு இவர் மே 2010 வரை பணியாற்றினார். பின்னர் இவர் தில்லி உயர் நீதிமன்றத்தின் தலைமை நீதிபதியாக நியமிக்கப்பட்டார். இவர் பணியாற்றியபோது 10 அக்டோபர் 2011 அன்று உச்ச நீதிமன்ற நீதிபதியாகப் பதவி உயர்வு பெற்றார்.
நீதிபதி மிசுரா 28 ஆகத்து 2017 அன்று இந்தியாவின் 45வது தலைமை நீதிபதியாக நியமிக்கப்பட்டார். 2018ஆம் ஆண்டு அக்டோபர் 2 ஆம் தேதி 65 வயதில் கட்டாய ஓய்வு பெறும் வரை. உச்ச நீதிமன்றத்தில் தலைமை நீதிபதியாக பதின்மூன்று மாதங்கள் பதவி வகித்தார்.
குற்றச்சாட்டுகள்
12 சனவரி 2018 அன்று, உச்ச நீதிமன்றத்தின் நான்கு மூத்த நீதிபதிகள்; ஜஸ்டி செலமேஸ்வர், ரஞ்சன் கோகோய், மதன் லோகூர் மற்றும் குரியன் ஜோசப் ஆகியோர் செய்தியாளர் சந்திப்பில் கலந்து கொண்டு மிஸ்ராவின் நிர்வாக முறை மற்றும் வழக்குகளை ஒதுக்கீடு செய்ததை விமர்சித்தனர். இருப்பினும், இந்த குற்றச்சாட்டுகளை மிசுராவின் நெருக்கமானவர்கள் மறுத்துள்ளனர். உச்சநீதிமன்ற தலைமை நீதிபதிக்கு எதிராக நான்கு நீதிபதிகள் நடத்திய இந்தக் கிளர்ச்சி, நீதித்துறையின் மீதுள்ள மக்களின் நம்பிக்கையைச் சிதைத்து, நீதித்துறையைக் காயப்படுத்தும் எனச் சோலி சொராப்ஜி, உஜ்வல் நிகம் போன்ற சட்ட வல்லுநர்கள் கருத்து தெரிவித்துள்ளனர்.
20 ஏப்ரல் 2018 அன்று, ஏழு எதிர்க்கட்சிகள், எழுபத்தொரு நாடாளுமன்ற உறுப்பினர்களின் கையெழுத்துடன், துணை ஜனாதிபதி வெங்கையா நாயுடுவிடம், மிசுராவை பதவி நீக்கம் செய்யக் கோரி மனு அளிக்கப்பட்டது. 23 ஏப்ரல் 2018 அன்று, வெங்கையா நாயுடு இந்த மனுவை நிராகரித்தார். முதன்மையாகப் புகார்கள் உள் நிர்வாகம் மற்றும் தவறான நடத்தை அல்ல, மேலும் பதவி நீக்கம் என்பது நீதித்துறையின் அரசியலமைப்பு ரீதியாகப் பாதுகாக்கப்பட்ட சுதந்திரத்தில் தீவிர தலையீடாகும் என்று தெரிவித்தார்.
மேற்கோள்கள்
பகுப்பு:இந்தியத் தலைமை நீதிபதிகள் பகுப்பு:இந்திய உச்ச நீதிமன்ற நீதிபதிகள் பகுப்பு:வாழும் நபர்கள் பகுப்பு:1953 பிறப்புகள்
இராச திராவகம்
இராச திராவகம் (Aqua regia, இலத்தீன்: "royal water", அல்லது aqua regis, "king's water"), அல்லது நைட்ரோ-ஐதரோகுளோரிக் அமிலம் (nitro-hydrochloric acid) என்பது அடர் நைதரிக் அமிலமும், ஐதரோகுளோரிக் அமிலமும் புதியதாக 1:3 என்ற விகிதத்தில் கலக்கப்பட்டு உருவாக்கப்படும் வேதிக் கலவை ஆகும். அமிலங்களின் கலவையான இத்திரவம் புகையும் மஞ்சள் அல்லது சிவப்பு நிறத்துடன் மிகவும் அரிப்புத்தன்மை கொண்டதாக விளங்குகிறது. விலை உயர்ந்த அரிய உலோகங்களான தங்கம், பிளாட்டினம் முதலியவற்றை கரைக்கும் வலிமை கொண்டிருப்பதால் இதை இராச திராவகம் என்று பெயரிட்டு அழைக்கின்றனர். எனினும், தைட்டானியம், இரிடியம், உருத்தேனியம், தாண்டலம், நையோபியம் ஆஃபினியம், ஓசுமியம், உரோடியம் மற்றும் தங்குதன் போன்ற உலோகங்கள் இராச திராவகத்தின் அரிக்கும் பண்பை எதிர்த்து நிற்கும் திறன் படைத்து உள்ளன.
பயன்கள்
இராச திராவகம் முதன்மையாக இடைநிலை தங்கமான குளோரோ ஆரிக் அமிலம் தயாரிப்பில் பயன்படுத்தப்படுகிறது. இக்குளோரோ ஆரிக் அமிலம் வோல்வில் முறையில் தங்கம் தயாரிக்கும் போது மின்பகுளியாகச் செயல்படுகிறது. இந்தச் செயல்முறை மிக உயர்ந்த தரமான (99.999%) தங்க சுத்திகரிப்புக்கு பயன்படுத்தப்படுவதாகும்.
உருச்செதுக்கல் மற்றும் குறிப்பிட்ட சில பகுப்பாய்வு நடைமுறைகளில் இராச திராவகம் பயன்படுத்தப் படுகிறது. மேலும் ஆய்வகங்களில் கரிம சேர்மங்களின் கண்ணாடிப் பொருட்களையும் உலோகத் துகள்களையும் தூய்மைப்படுத்தவும் உதவுகிறது. நிறமாலையைக் கெடுக்கும் இணைகாந்த குரோமியத் துகள்கள் எஞ்சியிருக்கலாம் என்பதால், அணுக்கரு காந்த ஒத்ததிர்வு நிறமாலையியலில் பயன்படுத்தப்படும் மெல்லிய கண்ணாடிக் குழாய்களைத் (NMR TUBES) தூய்மைப்படுத்த பாரம்பரிய குரோமிக் அமிலக் குளியலான இம் முறைக்கு முன்னுரிமை தரப்பட்டது. அதே சமயம் குரோமிக் அமிலக் குளியல் குரோமியத்தின் அதிக நச்சுத்தன்மை மற்றும் வெடிக்கும் பண்பு காரணமாக ஊக்குவிக்கப் படுவதில்லை. சரியாகக் கையாளப் படாமல் அரிக்கும் பண்பு கொண்ட இராச திராவகமும் பல வெடிப்புகளுக்கு காரணமாகிறது. .
இராச திராவகத்தில் உள்ள பகுதிப் பொருட்கள் தங்களிடையே புரியும் வினை காரணமாக இது விரைவில் சிதைவடைந்து வலிமையான அமிலமாக இருந்தாலும் அதன் தனித்தன்மையை இழந்து நிற்கிறது. எனவேதான் அதன் பகுதிப் பொருட்கள் புதியதாக கலக்கப் பட்டவுடன் பயன்படுத்தப்படுகிறது. ஆனால் நடைமுறையில், இராச திராவகம் அதில் கரைந்துள்ள உலோகங்களால் மாசு அடைந்திருக்குமேயானால் அது கழிவுத் தொட்டியில் கொட்டுவதற்கு முன்னர் கவனமாக நடுநிலைப் படுத்தப்படுகிறது.
மேற்கோள்கள்
பகுப்பு:தங்கம் பகுப்பு:ஆக்சிசனேற்றும் அமிலங்கள் பகுப்பு:கனிம அமிலங்கள்
மணிப்பூர் விலங்கியல் பூங்கா
மணிப்பூர் விலங்கியல் பூங்கா (Manipur Zoological Garden)(Manipur Sha-Uchek Thampham) மணிப்பூரின் ஐரோசெம்பாவில் உள்ள ஒரு விலங்குக் காட்சிச்சாலை ஆகும். உலகின் முதல் மிதக்கும் தேசியப் பூங்காவான கெய்புல் லாம்சோ தேசியப் பூங்காவிற்குப் பிறகு, உலகின் இரண்டாவது நடனமாடும் மான் சிற்றினமான சங்காய் மான் (செர்வசு எல்தி எல்தி) வாழக்கூடிய இடம் இதுவாகும் இது ஒரு நடுத்தர அளவிலான விலங்கியல் பூங்கா. இது அட்டவணை 1-ல் உள்ள நீர்நில வாழ்வன, பறவைகள், பாலூட்டிகள் மற்றும் ஊர்வன ஆகியவற்றைக் கொண்டுள்ளது. இம்மிருகக்காட்சிசாலையில் வளர்க்கப்படும் விலங்குகள் பெரும்பாலும் மணிப்பூரைச் சார்ந்த அகணிய உயிரிகள் ஆகும். இந்தியாவின் மத்திய உயிரியல் பூங்கா ஆணையம், சங்காய் மற்றும் பாதுகாப்பு இனப்பெருக்க மையத்திற்கான ஒருங்கிணைந்த உயிரியல் பூங்காவாக அங்கீகரித்தது (Meitei  சபெங்).
வரலாறு
thumb| இந்தியாவின் முத்திரையில் [[சங்காய் மான்|சங்காய் மான் படம்]] மணிப்பூர் விலங்கியல் பூங்கா, அக்டோபர் 1976-ல் நிறுவப்பட்டது.
அமைவிடம்
மணிப்பூர் விலங்கியல் பூங்கா இரோயிசெம்பா நகரில் இம்பால்-காங்சுப் சாலையில் அமைந்துள்ளது. இது இம்பால் மேற்கு மாவட்டத்தில் உள்ளது. இது இம்பாலிலிருந்து 5-6 கி.மீ. தொலைவில் அமைந்துள்ளது.
பாதுகாப்பு
thumb| மணிப்பூர் விலங்கியல் பூங்காவில் ஒரு பச்சை மயில் (பாவோ மியூட்டிகசு). இங்கு 45 அழிந்து வரும் பாலூட்டிகள், ஊர்வன மற்றும் பறவைகள் அகச்சூழலில் பாதுகாக்கப்படும் மையமாகும். அட்டவணை 1-ல் உள்ள பாலூட்டிகள், ஊர்வன, பறவைகள் மற்றும் நீர்நில வாழ்வன இம்மிருகக்காட்சிசாலையில் வைக்கப்பட்டுள்ளன. மணிப்பூரைச் சேர்ந்த விலங்குகள் இந்த உயிரியல் பூங்காவில் வளர்க்கப்படுகின்றன. சங்காய் மற்றும் மலையாடு பாதுகாப்பு மற்றும் இனப்பெருக்க ஒருங்கிணைப்பு மைய உயிரியல் பூங்காவாக இந்திய மத்திய உயிரியல் பூங்கா ஆணையத்தால். இது அங்கீகரிக்கப்பட்டுள்ளது.
மேற்கோள்கள்
பகுப்பு:மணிப்பூரில் உள்ள கட்டிடங்கள் பகுப்பு:இந்திய விலங்கியல் பூங்காக்கள்
அப்துர் ரஹ்மான்(ரலி)
அப்துர் ரஹ்மான்(ரலி) (Zaynab bint ‘Āmir "Umm Rooman, (அரபு மொழி: عبد الرحمن بن أبي بكر) அவர்கள் அபூபக்கர் சித்திக் (ரலி) மற்றும் உம்மு ரூமான் (ரலி) அவர்களுடைய மகனும், உம்முல் மூஃமினீன் ஆயிஷா பின்த் அபூபக்கர் (ரலி) அவர்களின் சகோதரரும் ஆவார்.
அவரது தந்தை அபுபக்கர் மற்றும் சகோதரி ஆயிஷா உட்பட அவரது குடும்பத்தின் மற்றவர்களைப் போலல்லாமல், இவர், கி.பி 628 இல் ஹூதைபியா உடன்படிக்கை ஒப்பந்தத்திற்க்கு பின்னரே இஸ்லாத்தினை ஏற்றுக்கொண்டார்.
இஸ்லாத்தினை ஏற்பதற்க்கு முன் பதுருப் போர் மற்றும் உஹத் போர்க்களங்களில் குரைஷிகளுக்கு ஆதரவாக போரிட்டார்.
பகுப்பு:நபித்தோழர்கள்
அடுக்கு (தரவுக் கட்டமைப்பு)
கணினியியலில், அக்க்கு என்பது ஒரு நுண்புல தரவுக் கட்டமைப்பு ஆகும். இதன் சேகரிப்பில் உள்ள தரவுகள் மீது இரண்டு செயற்பாடுகளை மட்டுமே மேற்கொள்ள முடியும். ஒன்று புதிய தரவு ஒன்றைச் அடக்கில் தள்ளுதல் (push) அல்லது சேர்த்தல். மற்றையது அடக்கில் இருக்கும் தரவை மீளுதல் அல்லது நீக்குதல் ஆகும். எது கடைசியாக சேர்க்கப்பட்டதோ அதுவே முதலில் நீக்கப்படும். இதனால் இது ஒரு கடைசி-உள்-முதலில்-வெளியே (Last-In-First-Out (LIFO)) வகைத் தரவுக் கட்டமைப்பு.
மேற்கோள்கள்
பகுப்பு:தரவுக் கட்டமைப்புக்கள்
ஆரநாடன் மொழி
ஆரநாடன் மொழி தமிழ்-கன்னடப் பிரிவைச் சேர்ந்த ஒரு தென் திராவிட மொழியாகும். இந்தியாவில், தமிழ்நாடு, கேரளா ஆகிய மாநிலங்களில் பேசப்பட்டுவரும் இம்மொழி ஏறத்தாள 236 பேர்களால் மட்டுமே பேசப்படுகிறது. இது ''எரநாடன்' என்றும் அழைக்கப்படும். இம்மொழியைப் பேசும் மக்களிடையே தங்கள் முதல் மொழியிலான கல்வியறிவு வீதம் 1% மட்டுமே. கேரள மாநிலத்தில் இரண்டாம் மொழியான மலையாளத்தில் இவர்கள் 20% கல்வியறிவு கொண்டவர்களாக உள்ளனர்.
இவற்றையும் பார்க்கவும்
பகுப்பு:திராவிட மொழிகள்
கொடி பறக்குது
கொடி பறக்குது 1988 இல் வெளிவந்த தமிழ்த் திரைப்படமாகும். ரஜினிகாந்த் நடித்த இப்படத்தை பாரதிராஜா இயக்கினார்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:பாரதிராஜா இயக்கிய தமிழ்த் திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:சுஜாதா நடித்த திரைப்படங்கள்
ஜான் அப்பிள்யார்ட்
ஜான் அப்பிள்யார்ட் (John Appleyard , பிறப்பு: சூலை 20 1938, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஏ-தர துடுப்பாட்டப் போட்டிகளில் கலந்து கொண்டுள்ளார். 1966-1974 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் அப்பிள்யார்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1938 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
ரேகா தோஷித்
ரேகா மன்ஹர்லால் தோஷித் (Rekha Doshit) என்பவர் இந்தியாவின் பீகார் மாநிலத்தில் உள்ள பாட்னா உயர் நீதிமன்றத்தின் தலைமை நீதிபதியாக இருந்தவர் ஆவார்.
இளமை & கல்வி
தோஷித் 1952ஆம் ஆண்டு திசம்பர் 13ஆம் தேதி இந்தியாவின் குசராத்தின் ராஜ்கோட்டில் பிறந்தார். அகமதாபாத்தில் உள்ள சர் எல். ஏ. ஷா சட்டக் கல்லூரியில் சட்டப் படிப்பினையும் பம்பாய் பல்கலைக்கழகத்தில் அறிவியல் மற்றும் சட்டத்தில் இளங்கலைப் பட்டத்தினையும் பெற்றார்.
அயோனிக்சு
அயோனிக்சு (Aonyx) என்ற நீர்நாய் பேரினம் மூன்று சிற்றினங்கள் கொண்ட பாலூட்டிப் பேரினம் ஆகும். இவை ஆப்பிரிக்க கால் நகமற்ற நீர்நாய், காங்கோ கால் நகமற்ற நீர்நாய் மற்றும் ஆசியக் காட்டு நீர்நாய் ஆகும். அயோனிக்சு என்ற வார்த்தையின் அர்த்தம் "நகம் இல்லாதது " என்பதாகும். இதன் முன்னொட்டு a- ("இல்லாத") மற்றும் ஓனிக்சு ("நகம்/குளம்பு") ஆகியவற்றிலிருந்து பெறப்பட்டது.
சிற்றினங்கள்
மூன்று சிற்றினங்கள் தற்போது அயோனிக்சு பேரினத்தின் கீழ் அங்கீகரிக்கப்பட்டுள்ளன: விலங்கியல் வல்லுநர்கள் ஆசியக் காட்டு நீர்நாயினை இந்த பேரினத்தில் சேர்க்கலாமா அல்லது அதன் சொந்த பேரினமான ஆம்ப்லோனிக்சுஇல் சேர்க்கலாமா என்பதில் வேறுபடுகிறார்கள். இவர்கள் காங்கோ நகமற்ற நீர்நாய் இதன் சொந்த சிற்றினமா அல்லது ஆப்பிரிக்க நகமற்ற நீர்நாயா என்பதிலும் வேறுபடுகின்றனர்.
வெளி இணைப்புகள்
பகுப்பு:பாலூட்டிகள்
வலயநாடு தேவி கோயில்
thumb| 20015 ஆண்டைய உற்சவத்தின் போது வலயநாடு தேவி கோயிலின் இரவு தோற்றம் வலயநாடு தேவி கோயில் (Valayanad Devi Temple) என்பது இந்தியாவின்,  வட கேரளத்தின், கோழிக்கோடு அருகே உள்ள வலையநாட்டில் அமைந்துள்ள பகவதி அம்மன் கோயில் ஆகும்.
வரலாறு
இடைக்காலத்தில் கோழிக்கோட்டை ஆண்ட சாமூத்திரி மன்னர்களின் (பதின்ஹரே கோவிலகம்) குடும்ப தெய்வம் வலயநாடு பகவதி. சாமூத்திரி மற்றும் வள்ளுவ கோனாதிரி ( வள்ளுவநாட்டின் மன்னர்) இடையேயான போரில், சிறந்த படையும், நிதி வலிமையும் கொண்டிருந்தபோதிலும் சாமூத்திரி தோற்கடிக்கப்பட்டதாக தொன்மங்கள் கூறுகின்றன. இது குறிது யோசித்த சாமூத்திரி பகவதியின் அருளாசி வள்ளுவகோனாதிரிக்கே இருப்பதாக முடிவு செய்தார். இதையடுத்து சாமூத்திரி மன்னர்  திருமந்தகுன்னு கோயிலுக்கு சென்று தேவி தன்முன் தோன்றும்வரை தவம் மேற்கொண்டார்.
விளக்கம்
பகவதிக்கு கட்டபட்ட வலையநாடு தேவி கோவிலானது கோழிக்கோடு நகரில் மங்காவ் கோவிந்தபுரம் பாதையில் வலையநாட்டில் அமைந்துள்ளது. வடக்கு நோக்கி அமைந்துள்ள இந்த கோவிலில் நான்கு கோபுரங்கள் உள்ளன. வலையநாடு தேவி கோயிலானது தனித்துவமான அடையாளத்தைக் கொண்டுள்ளது. இது இந்தியாவின் பிற தேவி கோயில்களிலிருந்து பல அம்சங்களில் வேறுபட்டது. ருருஜித் வழிபாட்டு முறைப்படி பூஜைகள் செய்யப்படும் சாக்த கோயில்களில் இதுவும் ஒன்றாகும். இந்த கோயிலின் முதன்மைத் தெய்வம் காஷ்மீரைச் சேர்ந்த தெய்வம், சண்டிகா என்று அழைக்கப்படுகிறது, இது மகாரதம் மற்றும் கலசர்பினி என்றும் அழைக்கப்படுகிறது.
பெரிய சிவயோகியான தையவூர் சிவசங்கர் வடிவமைத்த ஸ்ரீ சக்கரம், கருவறைக்குள் உள்ளது. இந்த கோவிலில் சிவன், தேவாரா பகவதி, ஐயப்பன், விக்னேஸ்வரன், க்ஷேத்ராபாலர் சிலைகளும் நிறுவப்பட்டுள்ளன. சப்தமாதர் சிலைகள் தெற்கு சுவர் பகுதியில் அமைக்கபட்டுள்ளன. இந்த கோவிலில் நடத்தப்படும் ஒரு முக்கியமான சடங்கு குருதி தர்பனம் ஆகும்.
விழாக்களும், சடங்குகளும்
கோயிலின் ஆண்டுவிழா ஒவ்வொரு ஆண்டும் மகரத்தின் கார்த்திகை நாளில் தொடங்கி ஏழு நாட்கள் தொடர்கிறது. தேவியின் உற்சவர் சிலையானது தளி மகாதேவர் கோயிலில் வைக்கப்பட்டுள்ளது. திருவிழாவுக்கு (உற்சவம்) சில நாட்களுக்கு முன்பு இது வலயநாடு கோயிலுக்கு கொண்டு வழப்படுகிறது. சிலைக்கு மங்காவுவில் உள்ள திரிசால குளத்தில் 'ஆராட்டு'  நடத்தப்படுகிறது. ஆண்டு விழாவின் போது மத்யமா (சக்தேயா) பூசை இருக்காது. உத்தம பூஜை செய்ய பிராமணர்கள் கோவிலுக்கு அழைத்து வரப்பட்டனர். செவ்வாய் மற்றும் வெள்ளிக்கிழமைகளில் இந்த கோவிலில் பிரார்த்தனை செய்வதற்கு மிகவும் சிறப்பானதாக கருதப்படுகிறது.
குறிப்புகள்
பகுப்பு:கோழிக்கோடு மாவட்டத்திலுள்ள இந்துக் கோயில்கள் பகுப்பு:Coordinates on Wikidata
அப்துல்லாஹ் இப்னு அபூபக்கர் (ரலி)
அப்துல்லாஹ் இப்னு அபூபக்கர் (ரலி) (Abdullah ibn Abi Bakr, (அரபு மொழி: عبدالله ابن أبي بكر)(c.610–633) அவர்கள் அபூபக்கர் சித்திக் (ரலி) மற்றும் குதைலா பின் அப்துல் உஜ்ஜா அவர்களுடைய மகனும் ஆவார்.
சிட்னி ஒப்பேரா மாளிகை
சிட்னி ஒப்பேரா மாளிகை (Sydney Opera House) ஆஸ்திரேலியாவின் நியூ சவுத் வேல்சில் உள்ள சிட்னி நகரத்தில் அமைந்துள்ளது. 2007, ஜூன் 28 ஆம் நாள் இது ஒரு யுனெஸ்கோ உலக பாரம்பரியக் களமாக அறிவிக்கப்பட்டது. இதற்கென நடத்தப்பட்ட போட்டியில் வெற்றி பெற்ற இதன் வடிவமைப்பு டென்மார்க்கைச் சேர்ந்த கட்டிடக்கலைஞரான ஜோர்ன் அட்சன் என்பவரால் செய்யப்பட்டது. சிட்னி ஒப்பேரா மாளிகை 20 ஆம் நூற்றாண்டில் கட்டப்பட்ட தனித்துவம் வாய்ந்த கட்டிடங்களில் ஒன்று. இது உலகின் மிகவும் புகழ் பெற்ற நிகழ்த்து கலைகளுக்கான அரங்கங்களிலும் ஒன்றாகத் திகழ்கிறது. 2007 ஆம் ஆண்டில், புதிய ஏழு உலக அதிசயங்களைத் தெரிவு செய்வதற்காக நடத்தப்பட்ட உலகம் தழுவிய வாக்கெடுப்பில் இறுதிக் கட்டத்துக்குத் தெரிவான இருபது அதிசயங்களில் ஒன்றாகவும் இது விளங்கியது. பிரபல கட்டிடக்கலைஞரான லூயிஸ் கான் இக் கட்டிடம் பற்றிக் கூறியபோது, "இக் கட்டிடத்தில் பட்டுத் தெறிக்கும்வரை தனது ஒளி எவ்வளவு அழகானது என்று சூரியனுக்கே தெரியாது" என்றார்.
சிட்னி ஒப்பேரா மாளிகை, சிட்னி துறைமுகப் பாலத்துக்கு அண்மையில், சிட்னித் துறைமுகத்தில் உள்ள பென்னெலோங் முனையில் அமைக்கப்பட்டுள்ளது. இக் கட்டிடமும் அதம் சூழலும் ஆஸ்திரேலியாவின் மிகவும் அறியப்பட்ட அடையாளச் சின்னம் ஆகும். இங்கு உற்பத்தி மற்றும் உள்ளக தயாரிப்புகளில் நான்கு முக்கிய குடியுரிமை நிறுவனங்கள் உட்பட பல நிகழ்த்து கலை நிறுவனங்கள் உள்ளன. சிட்னி ஒப்பேரா மாளிகை, ஆஸ்திரேலியாவில் மிகவும் பிரபலமான பார்வையாளர் பகுதிகளில் ஒன்று, இங்கு ஆண்டுதோறும் ஏழு மில்லியன் மக்கள் வந்து செல்கின்றனர். 28 ஜூன் 2007 முதல், ஒரு யுனெஸ்கோ உலக பாரம்பரிய களமாக விளங்கி வருகிறது.
அமைப்பு
சிட்னி ஒப்பேரா மாளிகை, நவீன வெளிப்பாட்டிய (expressionist) வடிவமைப்புடன் கூடியது. தொடர்ச்சியாக அமைந்த பல காங்கிரீட்டு வளைகூரைகள் வடிவமைப்பின் முக்கியமான கூறுகளாக உள்ளன. இக்கூறுகள் ஒவ்வொன்றும் 75.2 மீட்டர் ஆரமுடைய கோள வடிவத்தின் துண்டுகளால் ஆனது. கட்டிடம் பெரிய அளவிலான மேடை போன்ற அமைப்பின் மேல் நிறுவப்பட்டுள்ளது. 1.8 எக்டேர் (4.4 ஏக்கர்) நிலப்பரப்பில் அமைந்த இக்கட்டிடம் 183 மீட்டர்கள் (600 அடி) நீளமும், 120 மீட்டர்கள் (394 அடி) அகலமும் கொண்டது. கடல் மட்டத்துக்குக் கீழ் 25 மீட்டர்கள் (82 அடி) வரை செல்லும் காங்கிறீட்டு நிலத்தூண்களுக்கு மேல் அமைக்கப்பட்ட 588 காங்கிறீட்டுத் தூண்கள் இக்கட்டிடத்தைத் தாங்குகின்றன.
இதன் கூரை ஓடக (shell) அமைப்புக் கொண்டது எனப் பரவலாகக் குறிப்பிடப்பட்டாலும், அது உண்மையில் முன்தகைப்புக் காங்கிறீட்டினால் ஆன விலா வளைகளின்மீது தாங்கப்பட்ட முன்தகைப்புக் காங்கிறீட்டுத் தகடுகளால் ஆனது. தொலைவில் இருந்து பார்க்கும்போது கூரை ஒரே தன்மையான வெண்ணிறமாகத் தெரிந்தாலும், உண்மையில் அதன் மேற்பரப்பு, பளபளப்பான வெள்ளை, மங்கலான இளமஞ்சள் ஆகிய நிறங்களாலான 1,056,006 ஓடுகள் பதித்து உருவாக்கப்பட்ட "V" வடிவ வரிசைக் கோல அமைப்புக் கொண்டது. மேற்படி ஓடுகள் சுவீடன் நிறுவனம் ஒன்றால் உற்பத்தி செய்யப்பட்டது.
நிகழ்ச்சிகளுக்கான இடங்களும் வசதிகளும்
சிட்னி ஒப்பேரா மாளிகை நிகழ்த்துகைகளுக்கான பல இடவசதிகளைக் கொண்டது.
வெளி இணைப்புகள்
பகுப்பு:சிட்னி பகுப்பு:கட்டிடங்கள் பகுப்பு:ஆத்திரேலியாவின் உலக பாரம்பரியக் களங்கள்
கான்பரா விளையாட்டரங்கம்
கான்பரா விளையாட்டரங்கம் (Canberra Stadium) ஆத்திரேலியாவின் தலைநகர் கான்பராவில் அமைந்துள்ளது. இவ்வரங்கம் தற்போது ஜிஐஓ விளையாட்டரங்கம் கான்பரா (GIO Stadium Canberra) என்ற பெயரில் அதன் தற்போதைய விளம்பரதாரரின் பெயரில் அழைக்கப்படுகிறது. இங்கு முக்கியமாக ரக்பி போட்டிகள் நடத்தப்படுகின்றன. இவ்வரங்கத்தில் ஆசியக் கிண்ணம் கால்பந்து 2015 போட்டிகளின் ஆறு ஆரம்பக் கட்ட ஆட்டங்களும், காலிறுதி ஆட்டமும் விளையாடப்பட்டன.
ரோமியோ ஜூலியட் (திரைப்படம்)
ரோமியோ ஜூலியட் என்பது 2015ஆம் ஆண்டு வெளியான தமிழ்மொழி நகைச்சுவை காதல் திரைப்படம் ஆகும். இந்த திரைப்படத்தை லக்சுமன் இயக்கினார். கதாநாயகனாக ஜெயம் ரவி மற்றும் கதாநாயகியாக ஹன்சிகா மோட்வானி நடித்திருந்தார்கள்.
வெளி இணைப்புகள்
Romeo Juliet: A preposterous mix of ‘comedy’ and melodrama - ஒரு திரை விமர்சனம்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:ஜெயம் ரவி நடித்த திரைப்படங்கள்
கேப் அர்கோனா
கேப் அர்கோனா (SS Cap Arcona) என்பது செருமனி நாட்டின் சொகுசுக் கப்பல் ஆகும். இக்கப்பல் 1940ம் ஆண்டுவரை ஜெர்மனிக்கும் தென் அமெரிக்காவிற்கும் இடையே மக்களை ஏற்றிச்செல்லும் போக்குவரத்து சொகுசு கப்பலாக பயன்படுத்தப்பட்டு வந்தது. அதன் பின்னர் இரண்டாம் உலகப்போரின் போது ஜெர்மனி அதன் ஆதாயத்திற்காக இக்கப்பலை தளவாடங்களை ஏற்றிச்செல்ல பயன்படுத்திக்கொள்ள எடுத்துக்கொண்டது.
போரின் போது இரஷ்யாவில் உள்ள கிழக்கு பிரஷ்யா பகுதியிலிருந்து ஜெர்மனி தனது துருப்புக்களையும் பொதுமக்களையும் இக்கப்பலின் மூலம் அப்புறப்படுத்த முடிவு செய்தது. 1945ம் ஆண்டு நாசி படைகளின் கைதிகள் உட்பட 5800 பேர் இக்கப்பலில் வந்த போது இங்கிலாந்தின் ராயல் விமானப்படை தாக்குதல் நடத்தியது. இதில் கப்பல் மூழ்கி அனைவரும் இறந்தனர். அப்போது நடந்த இந்த சம்பவம் மூலம் கடலில் நடந்த பெரிய இழப்பு இது என்று முடிவு செய்யப்பட்டது.
வரலாறு
இக்கப்பலில் பெயர் ரோகான் தீவில் உள்ள ஒரு இடத்தைக்குறிக்கும். 1927ம் ஆண்டு ரோகென் (Rugen) தீவில் வைத்து இக்கப்பல் தனது பயணத்தை துவங்கியது. இதன் எடை 27.561 டன் ஆகும். இக்கப்பலில் கட்டுமானம் நடந்தபோது சொகுசு கப்பல் போல்தான் முதலில் கட்டப்பட்டது. அதே போல் இதில் பயணம் செய்தவர்கள் அனைவரும் பெரும்பாலும் வசதிபடைத்த பெரும் பணக்காரர்கள் தான்.
கடற்படை சேவை
1945ம் ஆண்டு மார்ச் மாதம் 30ம் தேதி மீதம் இருந்த வீரர்களை சுமந்து கொண்டு கோபனாவன் வழியாக பால்டிக் கடலில் தனது கடைசி பயணத்தை மேற்கொண்டது. இந்த நேரத்தில் இக்கப்பலின் எரிபொருள் முற்றிலும் தீர்ந்து பொயிருந்தன. இக்கப்பலின் நீண்ட தூரப்பயணம் அப்போது பொய்த்துப்போனது. அப்போது அதன் உரிமையாளர்கள் கொபன்கேவனிலிருந்து வெளியேறி நாஸ்டட் கடல் பகுதிக்கு(Neustadt Bay) வர உத்தரவிட்டனர்.
குறிப்புகள்
பகுப்பு:1945 இல் செருமனி பகுப்பு:1927 கப்பல்கள்
கிலாக்கி மொழி
பகுப்பு:ஈரானிய மொழிகள்
அசாமின் சுற்றுலா மையங்கள்
அசாம் இந்தியாவின் 7 வடகிழக்கு மாநிலங்களில் ஒன்றாக உள்ளது. இது செந்நிற ஆறுகளையும், நீல நிற மலைகளையும் கொண்டது. இங்கு, காசிரங்கா தேசியப் பூங்கா, மானசு தேசியப் பூங்கா, கரம்பாணி வனவிலங்கு சரணாலயம், காமாக்யா கோவில், போபிதோரா காட்டுயிர்ப் பகுதி, நாமெரி தேசியப் பூங்கா மற்றும் திப்ரு-ஷேய்க்ஹோவா தேசியப்பூங்கா ஆகியவை முக்கியமான சுற்றுலாத்தலங்கள் ஆகும். மேலும், இந்தியாவில் மிக அடத்தியான காடுகள் அசாமில் உள்ளன.
==முக்கிய சுற்றுலா இடங்கள் ==
வெளி இணைப்புகள்
அசாம் சுற்றுலா இணையதளம் அசாம் சுற்றுலா தளம்
பகுப்பு:அசாம் பகுப்பு:இந்தியச் சுற்றுலாத் தலங்கள்
தமன் பிரசஸ்தி அருங்காட்சியகம், ஜகார்த்தா
தமன் பிரசஸ்தி அருங்காட்சியகம் (Museum Taman Prasasti) இந்தோனேஷியாவில் ஜகார்த்தாவில் அமைந்துள்ள ஒரு அருங்காட்சியகம் ஆகும். இந்த அருங்காட்சியகம் முன்னர் ஒரு கல்லறையாக இருந்தது, டச்சு காலனித்துவ அரசாங்கத்தால் 1795 ஆம் ஆண்டில் மதிப்பு வாய்ந்த டச்சுக்காரர்களுக்கான இறுதி ஓய்வுக்கான இடமாக கட்டப்பட்டிருந்தது. கல்லறைப் பகுதியில் முக்கியமான நபர்கள் அடக்கம் செய்யப்பட்டுள்ளனர். அவர்களுள் பிரிட்டிஷ் கவர்னர் ஜெனரல் தாமஸ் ஸ்டாம்போர்ட் ராஃபிள்ஸின் முதல் மனைவியான ஒலிவியா மரியம்னே ராஃபிள்ஸ் மற்றும் இந்தோனேசிய இளைஞர் ஆர்வலரான சோ ஹோக் கீ ஆகியோரின் கல்லறைகளும் உள்ளன. வலது|thumb| ராப்பர்ட்டின் அசல் வாட்டர்கலரிலிருந்து தீட்டப்பட்ட வண்ண லித்தோகிராஃப். 1881-1889 இல் பாதிரியார் வான் டெர் கிரிண்டனின் நினைவுச்சின்னத்துடன் தனா அபாங்கில் உள்ள ஐரோப்பிய கல்லறையான கெர்கோஃப் லான் ஜகார்த்தாவில் உள்ள ல்லறை பகுதிகளில் இதுவும் மிகப் பழமையானதாகக் கருதப்படுகிறது. சிங்கப்பூரில் உள்ள ஃபோர்ட் கேனிங் பார்க் (1926), சிட்னியில் உள்ள கோர் ஹில் கல்லறை (1868), பெரே லாச்செய்ஸ் கல்லறை (1803), பாரிசில் உள்ள பேரே லாச்சாய்ஸ் கல்லறை, கேம்பிரிட்ஜில் உள்ள மௌண்ட் அபர்ண் கல்லறை (1831), மச்சாசுசெட்ஸ் ஆகியவற்றுடன் ஒப்பிடுகையில் உலகின் நவீன கல்லறைகளுள் இது பழமையானதாக இருக்கலாம் என்று கூறப்படுகிறது.
வரலாறு
கெபன் ஜாஹே கோபர் கல்லறை காளி க்ருகுட் நதிக்கு அருகில் அமைந்துள்ளது. இந்த நதி ஒரு காலத்தில் இறந்தவர்களை படகு வழியாக கல்லறைக்கு கொண்டு செல்வதற்கான போக்குவரத்து வழியாக பயன்படுத்தப்பட்டது.
இந்தோனேசியா நாட்டிற்குச் சுதந்திரம் அறிவிக்கப்பட்ட பிறகு, இந்த பூங்கா ஒரு கிறிஸ்தவ கல்லறையாக பயன்படுத்தப்பட்டு வந்தது. முதல் இரண்டு ஆண்டுகளில் இது வெர்பெர்க் அறக்கட்டளையால் நிர்வகித்து வரப்பட்டது, அடுத்த இருபது ஆண்டுகளுக்கு இது பாலாங் ஹிட்டாம் அறக்கட்டளையால் நிர்வாகம் செய்யப்பட்டது.
1967 ஆம் ஆண்டு முதல் 1975 ஆம் ஆண்டு வரை கல்லறையை ஜகார்த்தா அடக்கம் நிறுவனம் நிர்வகித்து வந்தது. 1975 ஆம் ஆண்டில், மத்திய ஜகார்த்தா மேயர் அலுவலகத்தை நிர்மாணம் செய்வதற்காக கல்லறை மூடப்பட்டது. உள்ளூர் அரசாங்கத்தின் வேண்டுகோளின் பேரில், சில சடலங்கள் உறவினர்களால் அகற்றப்பட்டன. வேறு சிலரின் சடலங்கள் தெற்கு ஜகார்த்தாவில் உள்ள தனா குசீர் கல்லறைக்கு கொண்டு செல்லப்பட்டன. இவ்வாறாக இடம் மாற்றம் செய்யப்பட்டபோது பல கல்லறைகளில் இருந்த, சிற்பங்கள் மற்றும் சிலைகள் அகற்றப்பட்டு சேதமடைந்தன. தற்போது அவற்றில் 32 கல்லறைகள் மட்டுமே முன்பிருந்தபடியே அதே நிலையில் உள்ளன. கல்லறையின் பரப்பளவானது 5.9 ஹெக்டேர் நிலத்திலிருந்து 1.3 ஹெக்டேருக்குக் குறைந்து போனது.சுமார் 4,200 கற்களில் 1,372 கற்கள் மட்டுமே கல்லறையில் வைக்க தேர்வு செய்யப்பட்டன.
இந்த கல்லறையானது ஜூலை 9, 1977 ஆம் நாளன்று ஜகார்த்தாவின் முன்னாள் கவர்னரான அலி சாதிகின் அவர்களால் தமன் பிரசஸ்தி அருங்காட்சியகமாக அதிகாரப்பூர்வமாக திறந்து வைக்கப்பட்டது.
2003 ஆம் ஆண்டு முதல், இந்த அருங்காட்சியகம் ஜகார்த்தா வரலாற்று அருங்காட்சியக நிர்வாகத்தால் நிர்வகிக்கப்பட்டு வருகிறது. இடது|thumb| தமன் பிரசஸ்தி அருங்காட்சியகத்தில் உள்ள கல்லறைகள்.
குறிப்பிடத்தக்கவை
வலது|thumb| தற்போது தமன் பிரசஸ்தி அருங்காட்சியகத்தில் உள்ள, பீட்டர் எபர்வெல்டின் கல்லறை.
வெளி இணைப்புகள்
பகுப்பு:இந்தோனேசிய அருங்காட்சியகங்கள்
அன்குய் கத்தூரி மான்
அன்குய் கத்தூரி மான் (Anhui musk deer)(மோசசு அம்குய்யென்சிசு) என்பது சீனாவின் மேற்கு அன்ஹுயி மாகாணத்தில் உள்ள டாபி மலைகளில் காணப்படும் மான் சிற்றினமாகும். இந்த அகணிய உயிரி, அழிந்து வரும் கத்தூரி மான் இனமாகும். இது முன்னர் குள்ள கத்தூரி மான் மற்றும் மோசசு மோசசிபெரசுசின் துணையினமாக விவரிக்கப்பட்டது. ஆனால் இப்போது ஒரு தனி சிற்றினமாக வகைப்படுத்தப்பட்டுள்ளது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:மான்கள் பகுப்பு:அகணிய உயிரிகள்
மதராசு பணம்
1815க்கு முன்னதாக சென்னை மாகாணத்தில் பயன்படுத்தப்பட்டு வந்த நாணயம் பணம் (fanam) ஆகும். இது இந்திய ரூபாயுடன் புழக்கத்தில் இருந்தது. பணம் சிறு வெள்ளி நாணயமாக இருந்தது; இது 80 செப்புக் காசுகளாக பிரிக்கப்பட்டிருந்தது. 42 பணம் மதிப்பிற்கு தங்க பகோடா நாணயமும் இருந்தது. இந்திய ரூபாயின் மதிப்பு 12 பணமாக இருந்தது. 1815க்குப் பிறகு ரூபாயின் நாணயங்களே பதிப்பிக்கப்பட்டன.
மாற்றுகை பட்டியல்
திருவிதாங்கூர் சமத்தானத்திலும் பணம் வெளியிடப்பட்டது. இது திரிவிதாங்கூர் ரூபாய்க்கு 1/7 மதிப்புடையதாக இருந்தது. டானிசிய இந்தியாவிலும் பனோ எனப்பட்ட நாணயம் வழக்கிலிருந்தது;இதன் மதிப்பு டானிய இந்திய ரூபாயின் 1/8 ஆக இருந்தது. பிரெஞ்சு இந்தியாவில் பனோன் எனப்பட்ட நாணயம் பிரெஞ்சு இந்திய ரூபாயின் 1/8 மதிப்பாக இருந்தது.
பகுப்பு:இந்திய வரலாற்றில் நாணயங்கள் பகுப்பு:இந்திய நாணயங்கள் பகுப்பு:சென்னை மாகாணம் பகுப்பு:தமிழ்நாட்டுப் பொருளாதார வரலாறு
இலையுதிர்
இலையுதிர் காடுகள் (deciduous) (/dɪˈsɪdʒuəs/) எனப்படுபவை தாவரவியல் துறைக் கூற்றுப்படி, "முதிர்ச்சியின் முடிவில் விழுதல்" மற்றும் "விழுந்துவிடும் தன்மை" கொண்ட காடுகள் எனப் பொருள்படுகிறது. பொதுவாக மரங்கள் மற்றும் புதர் தாவரங்கள் இலையுதிர்காலத்தில் இலைகளை உதிர்க்கும். மலர்ந்த பிறகு இதழ்களை உதிர்க்கும் மற்றும் பழுத்த பின் பழங்களை உதிர்ப்பதனை இதற்கு சான்றுகளாகக் கூறலாம்.
தாவரவியல்
இலையுதிர் தாவரங்கள் குறிப்பாக மரங்கள்,  புதர்கள் போன்றவை ஆண்டின் சில காலங்களில் தங்கள் இலைகள் முழுவதையும் உதிர்க்கின்றன. . இந்த முறைக்கு வெட்டி நீக்கல் (abscission)  என்று பெயர். மிதவெப்ப அல்லது துருவ காலநிலைகளில் இலை இழப்பு குளிர்காலத்துடன் தொடர்புடையதாக உள்ளது .ஆனால் சில சமயங்களில் வெப்பமண்டல மற்றும் மிதவெப்பமண்டல வறண்ட பகுதிகளில் தாவரங்கள் மழை அளவு குறைபாடு வறட்சி ஆகியவற்றால் இலைகளை இழக்கின்றன.
செயல்பாடு
alt=Fallen leaves covering a patch of ground|வலது|thumb| இலையுதிர் காலத்தில் இலையுதிர் தாவரங்கள் இலைகளை உதிர்க்கின்றன. பசுமை தாவரங்களுடன் ஒப்பிடும்போது இலையுதிர் தாவரங்களில் சில நன்மை தீமைகள் உள்ளன. இலையுதிர் தாவரங்கள் நீரிழப்பை குறைப்பதற்காகவும், பனிக்காலத்தில் தன்னை தகவமைத்துக் கொள்வதற்காகவும், வரக்கூடிய பருவங்களில் புதிய இலைகளை உருவாக்கத் தேவையான வளங்களைப் பாதுகாத்துக் கொள்கின்றன. இலைகள் உதிர்ந்த இடத்தில்சிறு பள்ளங்கள் ஏற்படுகின்றன.
பகுதிகள்
வளரும் பருவத்தின் இறுதியில் தங்கள் இலைகளை இழக்கும் தன்மையுடைய மரங்களை அதிகமாகக் கொண்ட காடுகள் இலையுதிர் காடுகள் என்று அழைக்கப்படுகின்றன.
மிதவெப்ப மண்டல இலையுதிர் காடுகள் தென் அமெரிக்கா, ஆசியா, இமய மலையின் தென் சரிவு, ஐரோப்பா, ஒசீனியாவின் சாகுபடி பகுதிகளில் காணப்படுகின்றன
நெய்க் கொட்டை
நெய்க்கொட்டையின் தாவர பெயர் ஹார்புல்லியா ஆர்போரியா. இணை தாவர பெயர் ஹா.இம்பிரிக்கேட்டா என்பதாகும். இந்தியாவில் அஸ்ஸாம், ஒடிசா, மேற்குத் தொடர்ச்சி மலைகளில் 1 கி.மீ உயரம் வரை உள்ள இடங்களில் வளர்கிறது. இது அழகுக்காக வளர்க்கப்படும் மரம். இதன் அடிமரம் சீராக இருக்கும். பட்டை இளம் பழுப்பு நிறமாக இருக்கும். இலை மாற்றுஅடுக்கில் 3-4 இரட்டை சிறகு கூட்டிலையாக இருக்கும். சிற்றிலைகள் முட்டை நீள்வட்டமானவை.
பன்வாரி தேவி
பன்வாரி தேவி, ராஜஸ்தான் மாநிலத்தை சேர்ந்த பெண்மணி. அவர் பாலியல் கொடுமைக்கு ஆளாக்கப்பட்டு, அதன் பின் நடைபெற்ற வழக்கு தேசிய,சர்வதேச அளவில் பரவலாக ஊடகங்களின் கவனத்தை ஈர்த்தது.
நெய்க் கொட்டை
புல்லி இதழ்கள்
4-5 நேரானவை. சமமாயும் திருகு இதழ் அமைவிலும் இருக்கும்.
பன்வாரி தேவி
வாழ்க்கை வரலாறு
இவர் குயவர் வகுப்பை சேர்ந்தவர். அரசு நடத்திவரும் பெண்கள் முன்னேற்ற திட்டத்தில் அடிமட்ட ஊழியராக பணி புரிந்துவந்தார். நிலம், நீர், கல்வி, சுகாதாரம் போன்ற பொது நல விஷயங்களுக்காக உழைத்தார். குழந்தைத் திருமணங்களைத் தடுப்பதிலும் அவர் முனைந்து பணி புரிந்தார்.
நெய்க் கொட்டை
அல்லி இதழ்கள்
4-5 வழக்கமான கால்களுடன் குறுகி நீள்வட்டமாகவும் செதில்களற்றும் இருக்கும். வட்டத்தட்டு தெளிவற்றது.
பன்வாரி தேவி
பாலியல் கொடுமை
பழைய வழக்கங்களில் ஊறிப்போயிருந்த அந்த கிராம மக்களை இது சீற்றமுற வைத்தது. ஒரு நாள் பன்வாரி தேவி தன் கணவருடன் நிலத்தில் வேலை செய்துக்கொண்டிருந்தபோது, அக்கிராமத்தை சேர்ந்த ஐந்து பேர் பன்வாரி தேவியின் கணவரைக் கட்டிப்போட்டு பன்வாரி தேவியை பாலியல் கொடுமைக்கு உட்படுத்தினார்கள். பன்வாரி தேவி காவல் துறையிடம் புகார் கொடுத்தார். வழக்கு நடந்தது. பின் தள்ளுபடி ஆனது. மனைவிக்கு இந்தக் கொடுமை நடப்பதை எந்த கணவனும் பார்த்துகொண்டிருக்கமாட்டான், கீழ் சாதி பெண்ணை மேல் சாதி ஆண்கள் பாலியல் கொடுமைக்கு உள்படுத்தினார்கள் என்பது நம்ப முடியாதது என்று மாவட்ட நீதிமன்றம் காரணம் கூறியது.
நெய்க் கொட்டை
மகரந்ததாள்கள்
5-8 வட்டத்தட்டின் உள்புறத்தில் செருகியிருக்கும். மகரந்தக்கம்பி மேன்மையாய் இருக்கும். மகரந்தப்பை நீள்சதுரமாயிருக்கும். சுலகமுடி மெலிந்து, ஏறக்குறைய திருகியிருக்கும். ஓவ்வொரு சூலக அறையும் இரண்டு சூல்களைக் கொண்டிருக்கும்.
பன்வாரி தேவி
மேற்கோள்கள்
பகுப்பு:பெண்கள் மீதான ஒடுக்குமுறைகள் பகுப்பு:பெண்கள் உரிமைகளுக்கான எதிர்ப்புப் போராட்டங்கள் பகுப்பு:வாழும் நபர்கள்
நெய்க் கொட்டை
பயன்கள்
காய்கள் சோப்பு போன்ற நுரை தரும். இவ்விதையில் இருந்து பெறப்படும் எண்ணெய் வாத வலிக்குத் தடவலாம்.
மேற்கோள்கள்
பகுப்பு:மெய்யிருவித்திலையிகள் பகுப்பு:கரூர் மாவட்ட ஆசிரியர்கள் தொடங்கிய கட்டுரைகள்
கோனம் பொஜ்ஜ
வேடுவர்|thumb|right கோனம் பொஜ்ஜ என்பது இலங்கை வேடுவர்கள் அணியும் உடை, துணி வகைகளுக்கு கூறும் பெயராகும். தற்காலத்தில் ஆண் வேடுவர்கள் கோவனமும், பெண் வேடுவர்கள் துண்டுத், துணிகளையும் அணிவர். இதனையே கோனம் பொஜ்ஜ என்பர்.
புராதன மறைப்புக்கள்
வேடுவர்கள் இலங்கையில் புராதனக் குடிகளாகக் கருதப்படுகின்றனர். ஆரம்பகாலங்களில் இவர்கள் தனது அந்தரங்கப் பகுதிகளை மறைத்துக் கொள்வதற்காக இலைகள், சிறிய மரக் கிளைகள் போன்றவற்றை அணிந்ததாக வரலாற்றுச் சான்றுகள் குறிப்பிடுகின்றன. இத்தகைய இலைகள், கிளைகளை காட்டில் காணப்படக்கூடிய ஒரு வித நார் கொண்டு கயிறு போல இடுப்பில் கட்டி அதனுள்ளே இந்த இலைகள், கிளைகளை சொருகிக் கொள்வார்கள்.
வேடுவக் கலாசாரத்துக்குட்பட்டவை.
வேடுவர்களின் வாழ்க்கை காடுகளிலே அமைந்திருந்தது. இந்த வேடுவர்கள் காடுகளில் இயற்கை வனமிக்க பிரதேசங்களில் சமூகமாக வாழத் தலைப்பட்டதும் இவர்களது வாழ்க்கை முறைகளில் சிற்சில மாற்றங்கள் ஏற்பட்டுள்ளன. எவ்வாறாயினும், வேடுவர்களைப் பொறுத்தமட்டில் அவர்களது நடை, உடை, பாவனை, செயற்பாடுகள் வேடுவக் கலாசார உரிமைகளுக்குட்பட்டவையாகவே இருக்கின்றன.
தற்கால ஆண் வேடுவர்களின் துணிகள்
புராதன யுகத்தில் இருந்து வேடுவர்களைப் போலல்லாது தற்கால ஆண் வேடுவர்கள் துணிகள் அணிகின்றனர். ஆனால், கோவனமும் இடுப்பைச் சுற்றி அணியும் ஒரு துணித் துண்டுமாகும். வேடுவர்கள் தமக்குச் சொந்தமானதை உள்ளே வைத்துக் கட்டிக் கொள்ளும் இத்துணியை இடுப்பைச் சுற்றிக் கட்டிக் கொள்வர்.
துணிப்பொதியில் உள்ளவை
வெற்றிலைப்பை, பாக்குவெட்டி, காசு மற்றும் பாதுகாத்துக் கொள்ளத் தேவையான பொருட்கள் இருப்பின் அவை அனைத்தும் இப்பொதியில் அடங்கும். கோவனம் அணியப்பயன்படும் கயிறு ஒரு வகை நாராலானதாகும்
கண்டங் கோடரி
கண்டங் கோடரி என்படும் ஒரு வகை தற்காப்பு ஆயுதம் எப்பொழுதும் ஆண் வேடுவர்களின் தோலில் இருக்கும். இது வேடுவக் கலாசார உரிமைகளுக்குட்பட்டவையாகும்.
பெடீ கோனம் பொஜ்ஜ
வயது முதிர்ந்த பெண்களும் சிறுமிகளும் உடலின் மேற்பகுதியை மறைப்பதில்லை. பிள்கைள் உள்ள சில தாய்மார்களும் உடலின் மேற்பகுதியை திறந்து கொண்டிருப்பார்கள். ஆனால், தற்போது வேடுவப் பெண்களும் தமது முழு உடலையும் மறையுமாறு உடை அணிகின்றனர்.
பெண்களின் உடைகளும் தற்காலத்தில் வித்தியாசமாகியுள்ளது. அது ஒரு துண்டு சீத்தைத் துணியாக மாறியுள்ளது. அதனை அவர்கள் 'பெடீ கோனம் பொஜ்ஜ' என்பார்கள். பெடீ என்பது பெண்களைக் குறிக்கும் வேடுவக் சொல்லாகும்.
வெளி இணைப்புகள்
பகுப்பு: வேடுவர் சமூகம்
கிடைக்காத பெயர்
கிடைக்காத பெயர் (Unavailable name) என்பது விலங்கியல் பெயரிடலில், விலங்கியல் பெயரிடலின் பன்னாட்டுக் குறியீட்டின் விதிகளுக்கு இணங்காத பெயராகும். எனவே இதனால் ஒரு உயிரலகிற்கான சரியான பெயராக இதனைப் பயன்படுத்த முடியாது. இத்தகைய பெயர், சரத்துகள் 10 முதல் 20 வரை உள்ள விதிகளைப் பூர்த்தி செய்யவில்லை அல்லது விதிகள் 1.3-ன் கீழ் விலக்கப்பட்டுள்ளது.
சிப்தாஸ் கோஷ்
சிப்தாஸ் கோஷ் (5 ஆகஸ்ட் 1923 - 5 ஆகஸ்ட் 1976) என்பவர் ஒரு இந்தியப் பொதுவுடமை அரசியல்வாதி ஆவார். இவர் பல தசாப்தங்களாக இந்திய கம்யூனிஸ்ட் இயக்கத்தில் ஈடுபாடு கொண்டிருந்தார். அவர் இந்திய சோசலிஸ்ட் யூனிட்டி மையம் (கம்யூனிஸ்ட்) நிறுவனப் பொதுச் செயலாளர் ஆவார்.
கிடைக்காத பெயர்
கிடைக்காத பெயர்களில் "ஓரிசோமிசு கைபெனெமசு" மற்றும் "உபிராஜரா ஜூபாட்டசு" போன்ற வெளியிடப்படாத பெயர்கள், நிகராகுவான் நெல் எலிக்கு முன்மொழியப்பட்ட மைக்ரோனெக்டோமிசு என்ற துணைப்பேரினப் பெயர் போன்ற விவரங்கள் இல்லாத பெயர்கள் (நாமினா நுடா), தைகா மூஞ்சூறுவின் சோரெக்சு ஐசோடன் பிரின்செப்சு மொன்டனசு, மற்றும் பல்வேறு வகைகளில் உள்ள துணையினங்களின் (கீழ்நிலை துணைச்சிற்றினப் பெயர்கள்) கீழ் தரவரிசையுடன் முன்மொழியப்பட்ட பெயர்கள்.
சிப்தாஸ் கோஷ்
கோஷ் பிரித்தானிய இந்தியாவின் டாக்கா மாவட்டத்தில், ஒரு நடுத்தர வர்க்க குடும்பத்தில் பிறந்தார். 13 வயதில் தனது கிராமப் பள்ளியில் 10 ஆம் வகுப்பு தேர்ச்சி பெற்றார். அவர் இந்தியாவின் சுதந்திர இயக்கத்தில் பங்கேற்க அனுசீலன் சமித்தியில் சேர்ந்தார். அவர் மிக வயதில் எம். என். ராயின் சித்தாந்தங்களால் ஈர்க்கப்பட்டார். அவர் தோழர் பாசு ஆச்சார்யாவை (கல்யாணி, நாடியா) வாழ்நாள் முழுவதும் பின்பற்றினார். 1942 இல் அவர் வெள்ளையனே வெளியேறு இயக்கத்தில் சேர்ந்தார். பின்னர் அவர் கைது செய்யப்பட்டு, மூன்று ஆண்டுகளுக்கு சிறையில் அடைக்கப்பட்டார். அங்கே அவர் மார்க்சிசம்-லெனினிசத்தை முழுமையாகப் படித்தார். பின்னர் நிஹார் முகர்ஜி போன்ற சக ஊழியர்களுடன் அவர் 1948 இல் இந்திய சோசலிஸ்ட் யூனிட்டி மையத்தை கட்டமைத்தார். அவர் 1976 இல் அவரது 53வது பிறந்த நாளில் இறந்தார்.
கிடைக்காத பெயர்
பொதுவாக அடிக்கடி குழப்பம் ஏற்பட்டாலும், கிடைக்காத பெயர் அவசியமில்லை. இதற்கு ஒரு நல்ல உதாரணம், கிடைக்காத தொன்மா பெயரான "உபிராஜரா ஜுபாடசு" ஆகும். இது இதன் பெயரிடல் நிலையைப் பற்றிய விரிவான ஆய்வுக்கு முன் அப்பட்டமான பெயர் என்று பொதுவாகக் கருதப்பட்டது.
சிப்தாஸ் கோஷ்
வெளியிடப்பட்ட உரைகள்
பகுப்பு:1923 பிறப்புகள் பகுப்பு:1976 இறப்புகள் பகுப்பு:இந்திய இறைமறுப்பாளர்கள் பகுப்பு:மேற்கு வங்காள அரசியல்வாதிகள்
கிடைக்காத பெயர்
குறிப்புகள்
பகுப்பு:விலங்கியல் பெயரீடு
திருநெல்வேலி நெல்லையப்பர் கோயில்
திருநெல்வேலி நெல்லையப்பர் கோயில் (Nellaiappar Temple) தேவாரப் பாடல் பெற்ற தலங்களில் பாண்டிய நாட்டுத் தலங்களில் ஒன்றாகும். சம்பந்தர் பாடல் பெற்ற இத்தலம் திருநெல்வேலி நகரில் அமைந்துள்ளது. இத்தலத்தை பற்றி வழங்கும் நூல்கள் மூன்றாம் திருமுறை, ஏழாம் திருமுறை மற்றும் பன்னிரெண்டாம் திருமுறை, திருவிளையாடல் புராணம் முதலிய நூல்களாகும். கி.பி.ஏழாம் நூற்றாண்டில் வாழ்ந்து சைவ சமயத்தை வளர்த்த திருஞானசம்பந்த பெருமான் திருநெல்வேலி என்ற பெயருடன் "திருநெல்வேலிப் பதிகம்" பாடியிருப்பதால் அதற்கு முன்பே "திருநெல்வேலி" என்று வழங்கப்பட்டிருக்க வேண்டும். இதனால் இத்தலம் ஏழாம் நூற்றாண்டுக்கு முன்பே சிறப்பு பெற்றது என விளங்குகிறது. தமிழ் நாட்டில், முக்கியமான ஐந்து அம்பலங்களில், இரண்டு அம்பலங்கள் திருநெல்வேலி மாவட்டத்தில் உள்ளன. ஸ்ரீ நெல்லையப்பர் காந்திமதி ஆலயம் தாமிர அம்பலமாகவும், ஸ்ரீ குற்றால நாதர் ஆலயம் சித்திர அம்பலமாகவும் உள்ளன.
கோயிலின் மூலக்கதை
right|thumb|காந்திமதியம்மன் கோயில் கோபுரம் முன்பொரு காலத்தில் அரண்மனைக்குப் பால் ஊற்றிக் கொண்டிருந்தாராம் ராமகோனார். அப்படி ஒருநாள் அவர் சென்று கொண்டிருக்கும் பொழுது வழியிலிருந்த கல் ஒன்று அவரின் காலை இடறி விட, பானையில் இருந்த பால் முழுதும் அந்தக் கல்லின் மேல் கொட்டி விட்டது. இந்த நிகழ்வு தொடர்ந்து நான்கைந்து நாட்கள் நடைபெற, பயந்து போன ராமகோனார் உடனே மன்னனிடம் சென்று முறையிட்டார். மன்னரும் வீரர்களை அழைத்துக் கொண்டு அவ்விடத்திற்குச் சென்றார். அவர்கள் அந்தக் கல்லை அங்கேயிருந்து அகற்ற முயல கோடரி கொண்டு வெட்டினர். அப்போது அந்தக் கல்லிலிருந்து இரத்தம் பீறிட்டுக் கொண்டு வர ஆரம்பித்தது. அனைவரும் செய்வறியாது அரண்டு போய் நிற்க வானில் ஓர் அசீரிரி கேட்டதாம்.
அதன்படி அந்தக் கல்லைத் தோண்ட தலையின் இடப்பக்கம் வெட்டுக் காயத்துடன் சிவலிங்கம் வெளிப்பட்டதாம். (இன்னமும் மூலவரின் தலையில் வெட்டுக் காயத்தைக் காணலாம்.) சுயம்புவாகத் தோன்றிய சிவலிங்கத்தை மூலவராகக் கொண்டு கோயில் உருவானது.
கோயில் அமைப்பு
right|thumb|நெல்லையப்பர் கோவில் தெப்பம்
மூலவர்
இத்திருத்தலத்தில் உள்ள இறைவன் நெல்லையப்பர், சுவாமி வேணுநாதர், வேய்த நாதர், நெல்வேலி நாதர், சாலிவாடீசர் என்றும் அழைக்கப்படுகிறார்.
அம்பாள்
இத்தலத்தில் உள்ள அம்பாள் காந்திமதி அம்மை, வடிவுடை அம்மை, திருக்காமக்கோட்டமுடைய நாச்சியார் என்ற பெயர்களிலும் அழைக்கப்படுகிறார்
ஊர்ப்பெயர்க் காரணம்
திருநெல்வேலி என இவ்வூர் அழைக்கப்படுவதற்கு மரபுவழிக் கதையொன்று உள்ளது:
முன்னொரு காலத்தில் வேதபட்டர் என்கிற பட்டர் சிவபெருமானிடம் அதிக பக்தி கொண்டவராகத் திகழ்ந்தார். தன் மேல் அளவுகடந்த பக்தி வைத்திருக்கும் வேதபட்டரின் பக்தியைச் சோதிக்கச் சிவபெருமான் எண்ணினார். அதன் காரணமாக சிவபெருமான் வேதபட்டரை வறுமைக்குள்ளாக்கினார். வேதபட்டரும் இறைவனின் நைவேத்தியத்திற்காகத் தினமும் வீடு வீடாகச் சென்று நெல் சேகரித்து வருவார். ஒருநாள் சேகரித்த நெல்லைச் சன்னதி முன் உலரப் போட்டுவிட்டு குளிக்கச் சென்றார். அப்போது திடீரென்று மழை பெய்ய ஆரம்பித்தது.
மழை பெய்தும் நெல் நனையாததைக் கண்டு ஆச்சரியப்பட்ட வேதபட்டர், இந்த அதிசயத்தை அரசரிடம் தெரிவிக்க ஓடினார். மன்னன் ராம பாண்டியனும் இந்த அதிசயத்தைக் காணவிரைந்தார். நெல் நனையாமல் இருப்பதைக் கண்ட மன்னனும் ஆச்சரியப்பட்டார். உலகிற்காக மழை பெய்வித்து வேதபட்டரின் நெல் நனையாது காத்த இறைவனின் சிறப்பை உணர்ந்து மெய்சிலிர்த்தார். உடனே நெல் நனையாது காத்த இறைவனின் திருநாமத்தை அன்று முதல் நெல்வேலி நாதர் என்று அழைக்கலானார். அதுபோல் அதுவரை வேணுவனம் என்றிருந்த அப்பகுதியை நெல்வேலி எனவும் மாற்றியமைத்தார்.
ஆனிப் பெருந்திருவிழா
thumb|250px|right|நெல்லையப்பர் கோவில் தேரோட்டம் இக்கோயிலில் தினசரி பூசைகள் சிறப்பாக நடத்தப்படுகின்றன. இக்கோயிலில் ஆண்டுதோறும் ஆனிப் பெருந்திருவிழா சிறப்பாக நடத்தப்படுகிறது. 10 நாட்களுக்கு நடைபெறும் இத்திருவிழாவில் தேரோட்டம் நிகழ்வு சிறப்பான ஒன்றாகும். மேலும் இங்கு ஆடிப்பூர உற்சவம், புரட்டாசி நவராத்திரி திருவிழா, ஐப்பசி திருக்கல்யாண திருவிழா என்று பிற திருவிழாக்களும் சிறப்பாக நடத்தப்படுகின்றன.
வெளி இணைப்புகள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:பஞ்ச சபை
மேல்பள்ளிப்பேட் ஊராட்சி
மேல்பள்ளிப்பேட் ஊராட்சி (Melpallipet Gram Panchayat), தமிழ்நாட்டின் திருப்பத்தூர் மாவட்டத்தில் உள்ள மாதனூர் வட்டாரத்தில் அமைந்துள்ளது. இந்த ஊராட்சி, ஆம்பூர் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2502 ஆகும். இவர்களில் பெண்கள் 1263 பேரும் ஆண்கள் 1239 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மன்னார்சாலை கோவில்
மன்னார்சாலை ஸ்ரீ நாகராஜா கோவில் (മണ്ണാറശ്ശാല ശ്രീ നാഗരാജ ക്ഷേത്രം) இந்தியாவின் கேரள மாநிலத்தில் ஆலப்புழை மாவட்டத்தில் அமைந்துள்ள கோயில். பாம்புக்களின் அரசனான நாகராஜரை வழிபடும் அனைத்துலகிலும் நன்கு பெயரும் புகழும் பெற்ற புண்ணியத்தல மையமாகும்.
சிறப்பு
"மன்னார்சாலை" என்று புகழ் பெற்ற இந்த நாகராஜரின் கோவில், இதர நாக தேவதைகளின் கோவில்களைப் போல, அடர்ந்த காடுகளின் மத்தியில் குடிகொண்டதாகும். இந்த மன்னார்சாலை கோவிலில் 30,000 க்கும் மேற்பட்ட நாக தேவதைகளின் சிலைகளை, பாதையின் இருபுறமும், மற்றும் மரத்தடிகளிலும் காணலாம், மேலும் இது போன்று காணப்படும் நாகங்களை வழிபடும் கோவில்களில், கேரளாவில் அமைந்துள்ள இக்கோவில் மிகவும் பெரியதாகும். குழந்தைப் பேறு கிடைக்கப் பெறாத மாந்தர் குடும்ப சகிதமாக இக்கோவிலுக்கு வந்து, குழந்தைக்காக வரம் வேண்டி இங்கே வந்து வழிபடுவதும், குழந்தை பிறந்த பிறகு, நேர்த்திக் கடனை தீர்ப்பதற்காக மீண்டும் கோவிலுக்கு வந்து, தமது நன்றியைத் தெரிவிக்கும் வகையில் பிரார்த்தனைகள் மற்றும் வழிபாடுகளை இங்கு செலுத்துவார்கள், அவற்றில் நாகராஜரின் பிம்பங்கள் பொறித்த ஸ்வரூபங்களும், சிலைகளும் இடம் பெறும்.
இங்கே கோவிலில் கிடைக்கப்பெறும் மஞ்சளால் குழைத்த அருட் பிரசாதம் (മഞ്ഞൾ കുഴമ്പ്) நோய்களை தீர்க்க வல்லதாகும்.
அமைவிடம்
கேரளத்தில் ஆலப்புழை மாவட்டத்தில் தேசிய நெடுஞ்சாலை 47 இல் அமைந்திருக்கும் ஹரிப்பாடு பேருந்து நிலையத்தில் இருந்து சுமார் 3 கிலோமீட்டர் தொலைவில், வடகிழக்கு பாகத்தில், இந்தக் கோவில் நிலை கொண்டுள்ளது. கொச்சின் சர்வதேச விமான நிலையத்தில் இருந்து சுமார் 115 கிலோமீட்டர் தூரத்திலும், மற்றும் திருவனந்தபுரம் சர்வதேச விமான நிலையத்தில் இருந்து சுமார் 125 கிலோ மீட்டர் தூரத்திலும், இக்கோவில் அமைந்துள்ளது.
வெளி இணைப்புகள்
பகுப்பு:ஆலப்புழை மாவட்டத்திலுள்ள இந்துக் கோயில்கள்
பண்ணவயல் சர்க்கரை விநாயகர் கோயில்
பண்ணவயல் சர்க்கரை விநாயகர் கோயில் தமிழ்நாட்டில் இராமநாதபுரம் மாவட்டம், பண்ணவயல் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தீர்த்தாண்டதானகருப்பர், மறத்தியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெர்மி ஜுக்கர்
ஜெர்மி ஸ்காட் ஜூக்கர் (Jeremy Scott Zucker; பிறப்பு: மார்ச் 3, 1996) ஒரு அமெரிக்க பாடகர் மற்றும் பாடலாசிரியர், அவருடைய "கோமேத்ரு", "யூ வேர் குட் டு மீ" மற்றும் "ஆல் தி கிட்ஸ் ஆர் டிப்ரஸ்" ஆகிய பாடல்களுக்கு மிகவும் பிரபலமானவர். அவர் முதன்முதலில் 2015 இல் இசையை வெளியிடத் தொடங்கியதிலிருந்து, ஜூக்கர் பல EP களையும் இரண்டு முழு நீள ஆல்பங்களையும் வெளியிட்டார், லவ் இஸ் நாட் டையிங் (2020) மற்றும் க்ரஷர் (2021).
சுயசரிதை
முதலில் நியூ செர்சி, ஜுக்கர் தனது பெற்றோர் மற்றும் இரண்டு மூத்த சகோதரர்களுடன் ஒரு இசைக் குடும்பத்தில் வளர்ந்தார். ராமபோ உயர்நிலைப் பள்ளியில் மாணவராக இருந்தபோது, அவர் தனது படுக்கையறையில் இசையமைக்கத் தொடங்கினார், பின்னர் "ஃபோர்ஷாடோஸ்" என்ற இசைக்குழுவில் சேர்ந்தார். அவர் எழுதிய முதல் பாடல், உண்மையில் அவரது சகோதரனின் உயரங்களைப் பற்றிய பயத்தைப் பற்றியது. உயர்நிலைப் பள்ளியில் பட்டம் பெற்ற பிறகு, அவர் கொலராடோ கல்லூரி பயின்றார், அங்கு அவர் 2018 இல் மூலக்கூறு உயிரியலில் பட்டம் பெற்றார். சொந்தமாக இசையைத் தயாரிப்பதற்கு முன், அவரது முதல் வேலை ஸ்னோபோர்டு பயிற்றுவிப்பாளராக இருந்தது.